ปลดปธ.สหภาพ-ยื้อต่อสัมปทานด่วน 2
ระบุข้อเสนอยังไม่ถูก ก.ม.-เตรียมส่งข้อมูลให้พรรคการเมือง,เมื่อวันที่ 11 มิ.ย. ที่ศูนย์ควบคุมทางพิเศษฉลองรัช (CCB 3) สหภาพแรงงานรัฐวิสาหกิจ การทางพิเศษแห่งประเทศไทย (สร.กทพ.) จัดประชุมใหญ่วิสามัญ ประจำปี 2562 โดยในที่ประชุมสมาชิกได้เสนอขอเปลี่ยนตัวนายชาญชัย โพธิ์ทองคำ ประธาน สร.กทพ. เนื่องจากแนวทางการทำงาน เรื่องการต่อสู้เรื่องขยายสัญญาสัมปทานทางด่วน 2 ไปอีก 30 ปี เพื่อแลกการจ่ายเงินชดเชยระหว่าง กทพ. กับบริษัท ทางด่วนและรถไฟฟ้ากรุงเทพ จำกัด หรือ BEM มีความล่าช้า ทั้งนี้ จากการโหวตลงคะแนน ปรากฏว่าเสียงส่วนใหญ่เห็นด้วยให้ปลดนายชาญชัย ออกจากประธาน สร.กทพ. และที่ประชุมได้มอบให้นายบัณฑิต พรึงลำภู เลขานุการ สร.กทพ. ทำหน้าที่แทนจนกว่าจะเลือกตั้งประธานคนใหม่,นายบัณฑิตกล่าวว่า เรื่องการขยายสัญญาสัมปทานทางด่วนให้กับ BEM อีก 30 ปี ที่ประชุมมีมติให้ กทพ.ทบทวนการนำ,ข้อมูลจากที่ปรึกษาโครงการศึกษาการบริหารจัดการภายหลังสัญญาสัมปทานทางด่วนขั้นที่ 2 สิ้นสุด ปี 2563 ซึ่งมี 3 แนวทางคือ 1.ให้ กทพ.บริหารจัดการเอง 2.เปิดประมูลให้เอกชนรายใหม่ และ 3.ให้เอกชนรายเดิมบริหาร และข้อมูลทั้งหมดยังไม่มีการตรวจรับตามระเบียบการจัดซื้อจัดจ้างอย่างถูกต้องเสียก่อน,แต่ทางคณะทำงานเจรจาขยายสัญญาสัมปทานฯ ได้นำข้อมูลดังกล่าวไปใช้ก่อนสรุปผลออกมาเสนอให้มีการขยายสัญญาสัมปทานให้กับเอกชนรายเดิม เท่ากับว่า ผลสรุปที่ออกมานั้น ไม่ชอบด้วยกฎหมาย รวมถึงร่างการขยายสัญญาสัมปทาน สร.กทพ.อยากให้บอร์ดกลับมาพิจารณาทบทวนกันใหม่ โดย สร.กทพ. จะเสนอมติที่ประชุมต่อบอร์ด กทพ.พิจารณาอีกครั้ง นอกจากนี้ที่ประชุมเห็นชอบให้นำเสนอข้อมูลไปยังพรรคการเมืองที่สนใจ รวมถึงหน่วยงานอื่นๆ สื่อมวลชน เพื่อร่วมกันตรวจสอบความถูกต้องต่อไป.
ที่ศูนย์ควบคุมทางพิเศษฉลองรัช (CCB 3) สหภาพแรงงานรัฐวิสาหกิจ การทางพิเศษแห่งประเทศไทย (สร.กทพ.) จัดประชุมใหญ่วิสามัญ ประจำปี 2562 โดยในที่ประชุมสมาชิกได้เสนอขอเปลี่ยนตัวนายชาญชัย โพธิ์ทองคำ 
ศูนย์ควบคุมทางพิเศษฉลองรัช,ทางด่วนขั้นที่ 2,สัมปทาน,ขยายสัญญา,ชาญชัย โพธิ์ทองคำ,บัณฑิต พรึงลำภู,ข่าวทั่วไป